Citește Horoscop săptămânal Leu. Previziuni pentru perioada 11 – 17 mai 2024, realizat de Urania în exclusivitate pentru Libertatea. Află ultimele previziuni astrale pentru nativii din zodia Leu și urmarește video Uranissima.
Horoscop săptămânal Leu – 11 – 17 mai 2024
În noaptea de 11 mai, context astral nesemnificativ pentru relațiile de prietenie, în acest răstimp, pe teritoriul României fiind noapte; dar dacă vor petrece toată noaptea, atunci nativii vor fi comunicativi.
Între 11 mai, după ora 6:13′, și 13 mai la prânz, stare de spirit morocănoasă; unii Lei vor simți o neplăcere organică de intensitate mică, legată de funcțiile stomacului sau de digestie, ceea ce îi va face să se izoleze de factorii de stres și de solicitările care le mănâncă energia ori le afectează universul interior. Între 13 mai, după ora 13:36′, și începutul zilei de 16 mai, Luna va tranzita zodia Leului și va reuși să repare registrul fizico-psihic în care au trăit în ultimele două-trei zile cei despre care vorbim, dându-le vigoare, energie și chef de socializare.
Mulți dintre Lei se vor confrunta însă cu adversitățile unor colaboratori apropiați incompetenți sau de rea-credință; alteori, poate fi vorba de situații complicate, pentru care nativii trebuie să-și asume răspunderea și să-și pună în joc priceperea, voința, rezistența nervoasă și capacitatea de a lua rapid deciziile necesare.
Deși contextul astral sugerează confruntări dramatice în plan interuman sau dificultăți în rezolvarea chestiunilor profesionale ori a atribuțiilor care decurg din funcțiile cu care au fost însărcinați, totuși, cele patru planete din Taur vor lucra în favorarea lor, iar din 15 mai lor li se va alătura și Mercur; până pe 3 iunie, ele vor crea „o echipă” din care vor face parte cei doi Benefici, Soarele și Uranus, care le pot da câștig de cauză sau le pot permite consolidarea imaginii publice și ascensiunea în carieră (mai ales celor între 42 și 48 de ani).
Între 16 mai, după ora 0:33′, și 17 mai, deși vor fi nemulțumiți de evoluția unei situații financiare și primul impuls va fi să reacționeze vehement, este indicat ca nativii să abordeze situația mai târziu și cu calm.